
# Рөстәм Миңнеханов Польша Республикасы татарлары Халык мәдәният үзәге рәисе белән очрашты

*16.02.2012*Бүген Татарстан Республикасы Президенты Рөстәм Миңнеханов Польша Республикасы татарлары Халык мәдәният үзәге рәисе Ежи Шахуневич белән очрашты. Очрашу Казан Кремлендә узды.


ТР Президентының Тышкы элемтәләр департаменты директоры – ТР Президентының халыкара мәсьәләләр буенча ярдәмчесе Искәндәр Мөфлиханов белдергәнчә, Ежи Шахуневич җитәкчелегендәге татарлар делегациясе 14-18 февральдә Татарстан башкаласында эш визиты була. Польша татарлары вәкилләре фикер алышу өчен уртак проектлар алып килгән, алар инвестицияләр, сәүдә, сәнәгать өлкәсенә кагыла.


Очрашуда Рөстәм Миңнехановка Гданскида Татарстан Республикасы Сәүдә йорты ачылу хакында белдерделәр.


Искәртеп узабыз, 2011 елның декабрендә ТР Президенты Рөстәм Миңнеханов җитәкчелегендәге Татарстан Республикасы делегациясе Польшага эш визиты белән барган иде. Бу визит Россия-Польша мөнәсәбәтләрен үстерү кысаларында киләчәктә Татарстан белән Польшанын ике як өчен дә уңышлы хезмәттшлеккә яңа этәргеч бирде.

*ТР Президенты матбугат хезмәте*
Рөстәм Миңнеханов Польша Республикасы татарлары Халык мәдәният үзәге рәисе белән очрашты